Til Yousee,

Jeg købte en telefon hos Yousee i Viborg. I den forbindelse skrev butikken mit (CBB  sim kort) nummer ned, og gav mig et Yousee sim kort med. Dette skulle jeg anvende den 20. maj, da overflytningen ville ske der. 

Det blev den 20. maj og intet skete - jeg kontaktede kundeservice, og fik en besked om at der var tekniske problemer med det system der skulle overflytte mit nummer til Yousee. De arbejde på sagen, og ville kontakte mig, når de var klar til overflytningen. Da der ikke var sket noget efter en uge, kontaktede jeg igen kundeservice - samme besked en gang til! Nu er jeg normalt et tålmodigt menneske, og jeg væbnede mig med tålmodighed. Og for anden gang fik Yousee mit CBB sim nummer. 

I mellemtiden rykkede CBB for betaling af abonnement hos dem, og hvis jeg ikke betalte senest fredag den 9. juni, ville de lukke for signalet den 10. juni. Jeg ringede derfor til Yousee igen - og spurgte hvad der skete. For 3. gang fik Yousee medarbejderen mit CBB simkort nummer. Jeg gjorde opmærksom på, at det var meget vigtigt for mig at min telefon virkede, da jeg er arbejdsmæssigt afhængig af telefonen. Medarbejderen lovede mig, at overflytningen ville ske i løbet af fredag!!! Der skete bare ikke noget som helst!

Så lørdag ringede jeg igen til Yousee - her fik jeg beskeden - dit nummer er sat til overflytning mandag den 12. 

STOR var min forundring ... MÅLØS og VRED var jeg!!! 

En ting er, at teknikken kan svigte. Noget helt andet er usandheder!

Mandag ringer Yousee så til mig, det havde den medarbejder jeg talte med lørdag sørget for. Jeg talte med en ny medarbejder og forklarede ham sagen - for 4. gang fik han mit sim nummer og gav det videre til "porterings gruppen" og fik af vise at det var forkert nummer. Her bad jeg om at tale med en chef. Denne chef lovede mig en kredit nota hvis jeg ville betale for det forfaldne beløb til CBB, for det var nok derfor, at systemet ikke ville acceptere overflytningen. Jeg betalte derfor beløbet omgående og mens den pågældende chef var i telefonen. Han lovede at sagen nu ville gå i orden og fik nu for 5. gang føromtalte simkort nummer. 

Afmagt, vrede, skuffelse beskriver nok bedst mine følelser, jeg ringede derfor til CBB for at få deres udlægning af sagen. Han bekræftede at min betaling var gået igennem! Han bekræftede også, at simkort nummeret som jeg har oplyst 5 gange til Yousee, var det rigtige. Desuden kunne han se, at Yousee havde sendt anmodningen om overflytning af mit nummer 3 gange, men alle gange havde simkortnummeret været oplyst som nummer 111111111111111111111111111 og det er ABSOLUT ikke det nummer som jeg har oplyst til Yousee. 

Er Yousee ude på at chikanere mig??? Er der nogle medarbejdere der er sure på mig??? Er der personlige motiver bag???

Lettere (ironisk) vred ringede jeg derfor igen til Yousee. Efter at være stillet rundt til flere forskellige medarbejdere, bad jeg så om at tale med en chef. Der kan så gå op til 24 timer, inden jeg kan blive ringet op af denne chef. 

ELENDIG INKOMPETENT service!!!!

Ole Gudichsen 

Jeg vil ALDRIG anbefale Yousee til nogen - end ikke min værste fjende!!!

Nu har jeg så fået et svar fra Yousee den 14. Juni, her lovede de svar indenfor to arbejdsdage. Nu har vi den 26. juni og stadigvæk INTET svar! Pinligt og useriøst!